**Lp Signe Viimsalu**

**Maksejõuetuse teenistuse juhataja**

**Konkurentsiamet**

|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 08.04.2025 | nr | 2-25-1644 |

**Ettepanek**

Harju Maakohtu menetluses on tsiviilasi nr 2-25-1644, FitmodelProject OÜ (registrikood 14382608) avaldus pankroti väljakuulutamiseks. 27.02.2025. a nimetas kohus võlgniku ajutiseks pankrotihalduriks Svetlana Pildeni. Ajutise halduri aruande kohaselt on võlgniku kohustuste kogusumma maksejõuetuse algatamise seisuga vähemalt 30 621,41 eurot, samas kui vara bilansiline väärtus on 12 268 eurot, kuid selle realiseerimine on praegu raskendatud. Hetkel puudub äriühingul aktiivne majandustegevus. Võttes arvesse kohustuste mahtu ning majandustegevuse puudumist, puuduvad tervendamise ning saneerimise perspektiivid. Võlgniku vara ei kata pankrotimenetluse kulusid.

Kohus teatas 28.03.2025. a väljaandes Ametlikud Teadaanded võimalusest maksta pankrotimenetluse kulude katteks deposiidina 3500 eurot. Võlgnik, võlausaldaja ega kolmas isik seda võimalust ei kasutanud, seega esineb alus menetluse lõpetamiseks raugemise tõttu PankrS § 29 lg 1 alusel.

Kohus teeb kooskõlas PankrS § 30 lg 5 maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena. Kohus palub esitada avaldus hiljemalt 30. aprilliks 2025. a e-posti aadressil hmktallinn.menetlus@kohus.ee, märkides ära ka käesoleva tsiviilasja numbri 2-25-1644.

Lugupidamisega

/digitaalselt allkirjastatud/

Karin Sonntak

kohtunik